Falacha d' Israyel

Categoreye:Falachas
Categoreye:Israyel (estat)
On Falacha d' Israyel, c' est on djwif etiopyin k' a-st abagué e-n Israyel dispu les anêyes 1970 et disk' å djoû d' ouy.

Tantea k' i n' dimeure cåzu pupont d' Falachas e l' Etiopeye minme.

 Rujhes des Falachas po s' mete avå les djins e-n Israyel 
E-n Israyel, les Falachas n' ont pont d' droets. 

Leu nåcion est rconoxhowe come des vraiys Djwifs, mins nén vormint leu rite rilidjeus. 

I n' ont nén l' droet d' awè des timpes (masguides), et leus curés n' ont nén l' droet d' maryî, ni d' fé ofrande nerén. 

Les rabins overnut bråmint po fé des sinagogues di noers, avou des noers rabins, po fé tourner les Falachas a Djwifs rabinisses (do Talmude).G. Sfasie, Li Rantoele l° 62, esté 2012. 

E 2012, gn a yeu des metingues po rclamer disconte do raecisse del societé israyelresse eneviè les Falachas.

 Mestîs 
End a mo ki s' egadjèt dins l' årmêye, valets et båsheles.

A-st avou des rlomés tchanteus (rilomêyès tchanteuses).

 Dins les Belès letes e walon 
Dins les Belès letes e walon, ci sudjet la est espliké dins l' roman Gabriyel eyet Gabriyel. Onk des personaedjes, Adina, c' est ene Falachate, k' a rebagué el Beldjike, nén binåjhe di s' vicåreye e-n Israyel. Elle a spozé on djwif roumin, mins si curé Falacha n' a nén yeu l' droet d' elzès maryî låvå.